[{"text_idx": "#000001", "text": "\u201eKui me ra\u0308a\u0308gime sellistest numbritest nagu tuhat nakkusohtlikku patsienti haiglas korraga, ei ole see tervishoius mitte kriis, vaid katastroof,\u201c ma\u0308rkis La\u0308a\u0308ne-Tallinna keskhaigla juhatuse esimees Arkadi Popov."}, {"text_idx": "#000002", "text": "Koroonaviiruse levik Tallinnas aina su\u0308veneb ning haiglad on plaanilist ravi katkestamas. Tallinna Panoraam uuris, kuidas suudavad kriisitingimustes vastu pidada Tallinna haiglad."}, {"text_idx": "#000003", "text": "Tallinnas ja Harjumaal to\u0303useb igal na\u0308dalal koroonaviirusse nakatunute arv jo\u0303udsalt. Nakatunuid on tuvastatud kokku u\u0308le 7500. U\u0308le Eesti viibib selle viirusega praegu haiglaravil 255 inimest. Mustemate prognooside ja\u0308rgi vo\u0303ib jo\u0303ulude ja aastavahetuse ajal koroonaviirusega haiglas olla korraga kuni tuhat inimest."}, {"text_idx": "#000004", "text": "Haiglas avatakse uusi COVID-19 osakondi"}, {"text_idx": "#000005", "text": "Ta\u0308na ei ole Tallinna ega Eesti haiglad ei voodikohtade ega meditsiinipersonali poolest sugugi valmis vastu vo\u0303tma nii palju nakkusohtlikke patsiente. Seega plaanivad Tallinna haiglad uuest na\u0308dalast avalda uusi COVID-19 osakondi. \u201e"}, {"text_idx": "#000006", "text": "Oleme valmis alates 10. detsembrist avama veel u\u0308he COVID-19 osakonna 19 voodikohaga, lisaks olemasolevale 28-le ning u\u0308heksa kolmanda astme voodikohta,\u201c so\u0303nas Ida-Tallinna keskhaigla juhatuse liige ja ravijuht Ene Halling. \u201eVooditest fu\u0308u\u0308siliselt kindlasti puudu ei tule, ku\u0308ll aga tuleb puudu personalist.\u201c"}, {"text_idx": "#000007", "text": "Po\u0303hja-Eesti Regionaalhaigla juhatuse esimees Agris Peedu lisas: \u201eKui me la\u0308heksime ja\u0308rgmisele tasandile u\u0308le, peaksime me olema vastuvo\u0303tuvo\u0303imelised umbes 75-le COVID-19 patsiendile. See ei pruugi Regionaalhaigla vo\u0303tmes tunduda suur number aga tuleb arvestada ka sellega, kui palju vajab u\u0308ks COVID-19 patsient meditsiinipersonali vo\u0303rreldes tavapatsiendiga.\u201c"}, {"text_idx": "#000008", "text": "Uusi koroonahaigete voodikohti luuakse ko\u0303igis kolmes Tallinna haiglas peamiselt plaanilise ravi arvelt. Erakorralise meditsiini osakonnad on need, mis peavad ja\u0308a\u0308ma ja ja\u0308a\u0308vad ta\u0308ies mahus toimima. Ko\u0303ige kriitilisem on aga seis meditsiinipersonaliga, keda ka kriisieelselt u\u0308learu palju ei olnud. Praegu on nende koormus kasvanud ning ka meditsiinito\u0308o\u0308tajate to\u0308o\u0308d on katkestanud viirusse nakatumine."}, {"text_idx": "#000009", "text": "\u201ePo\u0303hiliselt on esmane nakatumine toimunud va\u0308ljaspool haiglat, kuid on ka to\u0308o\u0308juures nakatumist,\u201c ra\u0308a\u0308kis Ene Halling. \u201eInimesed to\u0308o\u0308tavad selge u\u0308lekoormusega ja on ka risk, et haigus vo\u0303ib levida, inimesed vo\u0303ivad va\u0308sida,\u201c nentis Terviseameti ha\u0308daolukorra meditsiinijuht Urmas Sule. \u201eKui me tahame minna ja\u0308rgmisele tasemele, on va\u0308a\u0308ramatult vaja lisapersonali. Praegu on lisapersonali otsingule aktiivselt lu\u0308litunud nii ministeerium, Terviseamet kui ka To\u0308o\u0308tukassa.\u201c"}, {"text_idx": "#000010", "text": "\u201ePersonali on juurde vaja eelko\u0303ige o\u0303endus- ja hoolduspersonali osas, eriti neid, kes oskavad ravida ka intensiivravil olevaid patsiente,\u201c lisas Ene Halling."}, {"text_idx": "#000011", "text": "Kui palju praegu on arste, o\u0303desid ja hooldusto\u0308o\u0308tajaid juurde vaja? \u201eOleme oma fookuse hetkel keskendanud Ida-Virumaa haiglate ja isea\u0308ranis Narva Haigla toetusele ning sellest tulenevalt oleks vaja va\u0308hemalt 18 o\u0303de ja kolm arsti,\u201c vastas Urmas Sule. \u201eNeed numbrid kindlasti kasvavad. Tallinna numbreid ma praegu eraldi va\u0308lja ei tooks, sest kui me tahame keskenduda jo\u0303uliselt Ida-Virumaa peale, viiks numbrite u\u0308hes vo\u0303i teises regioonis va\u0308lja toomine fookuse mujale.\u201c"}, {"text_idx": "#000029", "text": "Uus haigushu\u0308vitise kord sunnib to\u0308o\u0308tajaid haigena to\u0308o\u0308postile (2)"}, {"text_idx": "#000031", "text": "Kolm haiguspa\u0308eva rahata: Saabuval su\u0308gisviiruste hooajal na\u0308eme to\u0308o\u0308l kolleege nakatavaid ja poole vinnaga panustavaid to\u0308o\u0308tajaid (14)"}]